b'\n_START_ARTICLE_\nDevimon\n_START_SECTION_\nAnime\n_START_PARAGRAPH_\nLord Devimon prvi je neprijatelj Izabrane djece po njihovom dolasku u Digitalni svijet i Otok File. Devimon je odgovoran za porobljavanje Otoka File, Crne zup\xc4\x8danike, sakrivanje amuleta i Simbola te nekoliko indirektnih i direktnih napada na Djecu._NEWLINE_Devimon ima kontrolu nad svim Crnim zup\xc4\x8danicima na Otoku, a njihova je funkcija vi\xc5\xa1estruka. One slobodne \xc4\x87e uglavnom koristiti kako bi ih spojio s drugim Digimonima koji tada padaju pod njegovu kontrolum, postaju zli, a nerijetko postaju i sna\xc5\xbeniji i ve\xc4\x87i, pogotovo ako se spoje sa vi\xc5\xa1e zup\xc4\x8danika. Neke od tih zup\xc4\x8danika koristi \xc4\x87e kao nadzorna ogledala pomo\xc4\x87u kojih prati \xc5\xa1to rade djeca. Tako\xc4\x91er, jedna skupina velikih Crnih zup\xc4\x8danika ugra\xc4\x91ena je u samu strukturu Otoka File. Kada on to odlu\xc4\x8di, ti zup\xc4\x8danici mogu razbiti Otok File na dijelove i ponovo se spojiti, s tim da je jedini netaknuti dio Brdo beskraja. Iako Devimon ima gotovo potpunu kontrolu nad Crnim zup\xc4\x8danicima, u jednom se trenutku spominje kako ih on nije stvorio ve\xc4\x87 kako ih je samo prona\xc5\xa1ao na otoku._NEWLINE_Kao \xc5\xa1to je demonstrirano u borbi s Leomonom, Devimon tako\xc4\x91er ima sposobnost teleportacije i stavljanja Digimona pod svoju kontrolu samo pomo\xc4\x87u svog dodira. Ujedno ima sposobnost spajanja s Digimonima (\xc5\xa1to je demonstrirao s Ogremonom), stvaranja iluzija (epizoda s iluzionisti\xc4\x8dkom vilom) i spajanja s raznoraznim predmetima (slika an\xc4\x91ela u vili).\n_START_SECTION_\nPreludij Digimon Adventureu\n_START_PARAGRAPH_\nPrije dolaska djece, Devimon je preuzeo kontrolu nad Otokom File. U jednom je trenutku pak otkrio proro\xc4\x8danstvo koje govori kako \xc4\x87e ga Izabrana djeca poraziti, zbog \xc4\x8dega je njihove amulete i Simbole sakrio diljem Kontinenta Server (Devimon je znao da, iako je bio mo\xc4\x87an, ne\xc4\x87e mo\xc4\x87i izdr\xc5\xbeati borbu s jednim Ultra Digimonom, a kamoli njih sedam). Iako to nikada nije potvr\xc4\x91eno (a drugo obja\xc5\xa1njenje ne postoji), mogu\xc4\x87e je da je Devimon amulete i Simbole dobio od Piedmona, koji ih je prije toga ukrao Gennaiju.\n_START_SECTION_\nDigimon Adventure\n_START_PARAGRAPH_\nPo dolasku djece na Otok File, Devimon ih isprva indrektno napadme pomo\xc4\x87i Digimona koje je Crnim zup\xc4\x8danicima stavio pod svoju kontrolu - Meramon, Andromon, Monzaemon i Unimon. Njegovo prvo osobno pojavljivanje bilo je na Brdu beskraja kada je intervenirao u borbi izme\xc4\x91u dva vje\xc4\x8dna rivala - Leomona i Ogremona. Iako im je odmah rekao kako \xc4\x87e njih dvoje odsada sura\xc4\x91ivati, oni su to odbili, a Leomon je lansirao napad na njega. Devimon se teleportirao i stvorio iza Leomona. Tada je upotrijedbio svoj Smrtonosni hvat i stavio Leomona pod svoju kontrolu te Ogremonu i njemu naredio da napadnu djecu. Dok su ih oni okru\xc5\xbeili, tijekom njihovog puta na vrh, Devimon je mirno promatrao situaciju s vrha Brda beskraja. Kada je vidio da Ogremon i Leomon ne\xc4\x87e izdr\xc5\xbeati, lansirao je odron na djecu, te povukao svoje lakeje s mjesta. Djeca su tada nastavila put prema vrhu gdje su na\xc5\xa1li luksuzno opremljenu vilu s hranom, krevetima i kupaonicama. Odlu\xc4\x8dili su se nahraniti, osvje\xc5\xbeiti i onda krenuli na spavanje. Na ulazu u vilu stajala je velika slika an\xc4\x91ela koja je odu\xc5\xa1evila svu djecu. Na sre\xc4\x87u djece, usred no\xc4\x87i je Agumon morao na zahod i Tai ga je morao pratiti. Dok je Agumon bio na zahodu, iz susjedne je kabine, isprovociran smradom, izletio Ogremon i tako otkrio zamku. Tai i Agumon su probudili ostale, no tada je iz slike an\xc4\x91ela iznenada izletio Devimon i u tren uni\xc5\xa1tio cijelu ku\xc4\x87u. Djeci je objasnio kako je sve to zapravo bila iluzija s ciljem da ih okupi na jednom mjestu i lagano pobije. Isprva je poslao Leomona na Taija, no mo\xc4\x87 Taijevog Digivicea oslobodila je Leomona zlog utjecaja i on je krenuo u napad na Devimona, time omogu\xc4\x87iv\xc5\xa1i bijeg djeci. Iako je spasio djecu i privremeno poremetio Devimonov plan, Leomon nije uspio spasiti sebe te je na koncu ponovo pao pod Devimonov utjecaj. Tada je do\xc5\xa1lo do cjepkanja otoka na dijelove, a djeca su ra\xc5\xa1trkana na razli\xc4\x8dite dijelove gdje su ih napadali novi Digimoni pod Devimonovim utjecajem. Na putu su djeca saznala za proro\xc4\x8danstvo kojega se Devimon bojao i zbog kojeg ih je htio ubiti, no \xc4\x8dak i kada su mu rekli da oni za to proro\xc4\x8danstvo nemaju pojma, nije se ustru\xc4\x8davao te se \xc4\x8dinilo kako im nije niti vjerovao._NEWLINE_Djeca su na koncu uspjela otkriti na\xc4\x8din kako vratiti dijelove otoka. Prije kona\xc4\x8dnog ujedinjenja, Devimon je poslao te\xc5\xa1ko inficiranog i supersna\xc5\xbenog Leomona da ubije T.K.-ja i Patamona. Ubrzo su mu u pomo\xc4\x87 prisko\xc4\x8dili ostali, no Leomona su uspjeli spasiti tek nakon \xc5\xa1to su ga izlo\xc5\xbeili svijetlu Digivicea. Leomon im je tada objasnio cjelokupnu situaciju i ponudio im pomo\xc4\x87. Devimon je u me\xc4\x91uvremenu promatrao cjelokupnu situaciju zajedno s Ogremonom. Kada se ovaj ponudio da ode ubiti djecu, ovaj mu je rekao da ima drugi zadatak za njega i napao ga svojim Smrtonosnim hvatom. Ubrzo nakon toga apsorbira ve\xc4\x87inu Crnih zup\xc4\x8danika i, po dolasku djece, postane enormno velik (skoro kao cijelo Brdo beskraja), razbije svoj hram u kojem je bio (replika Panteona) i napadne djecu. Ogremona je spojio sa svojim vlastitim tijelom tako da mu je on slu\xc5\xbeio kao pomo\xc4\x87nik jer je mogao isko\xc4\x8diti iz bilo kojeg dijela Devimonovog tijela i tako iznenaditi Leomona i djecu. Devimon bez ve\xc4\x87ih pote\xc5\xa1ko\xc4\x87a svlada sve Champion Digimone i krene na T.K.-ja. U njegov stisak tada uleti Patamon koji najednom po\xc4\x8dinje sjajiti sna\xc5\xbenim svjetlom, zbog \xc4\x8dega Devimon uzmakne. Patamon je tada Digivoluirao u Angemona i krenuo u borbu. Prvo ga je napao Ogremon, no Angemon ga je bez problema eliminirao i poslao u \xc5\xa1umu, tako ga odvojiv\xc5\xa1i od Devimona. Angemon je tada svu svoju energiju usmjerio na svoju Mo\xc4\x87 svjetlosti i lansirao napad na Devimona, uspjev\xc5\xa1i ga ubiti. No, gubitak velike koli\xc4\x8dine energije rezultirao je i Angemonovom smr\xc4\x87u. Prije potpunog nestanka, Devimon je uspio upozoriti Angemona i likuju\xc4\x87i re\xc4\x87i kako je naivno potro\xc5\xa1io svoju energiju jer da je on bio samo jedan od predstavnika zlih sila te kako nove neprijatelje ne\xc4\x87e mo\xc4\x87i poraziti jer je kako bi porazio njega, koji je bio najlak\xc5\xa1i protivnik, morao \xc5\xbertvovati sebe. Devimon tada nestaje.\n_START_SECTION_\nDigimon Adventure 02\n_START_PARAGRAPH_\nU Digimon Adventureu 02, Devimon ima kratko ali znakovito pojavljivanje u epizodi u kojoj Car Digimona tra\xc5\xbei posljednje dijelove pomo\xc4\x87u kojih \xc4\x87e sastaviti Kimeramona. Kada Car Digimona sa svojom lete\xc4\x87om utvrdom ulazi u Vir Tame i skuplja podatke svih zlih Digimona, pojavi se Devimon. Iako ga Devimon odmah po njegovom dolasku upozorava, zlokobno, ali istinito, da se sile tame ne mogu ukrotiti te da njegov plan ne\xc4\x87e uspjeti, Car Digimona to zanemaruje i apsorbira Devimonove podatke te ih spoji s Kimeramonom. Kimeramon je tada kompletiran i Car Digimona ga oslobodi i po\xc5\xa1alje u napad, no uskoro Devimonovo zli utjecaj uzrokuje da se Kimeramon pobuni protiv Cara Digimona, a Devimonov zluradi glas nastavlja uhoditi Cara Digimona sve do trenutka kada djeca ne uni\xc5\xa1te Kimeramona.\n_START_SECTION_\nDigimon Tamers\n_START_PARAGRAPH_\nTijekom Vikaralamonovog mar\xc5\xa1iranja Tokijom koje je privremeno otvorilo vrata za Digitalni svijet, Devimonova silueta mo\xc5\xbee se vidjeti zajedno sa stotinama silueta drugih Digimona koji su sa vrata promatrali situaciju.\n_START_SECTION_\nC\'mon Digimon\n_START_PARAGRAPH_\nU ovoj se mangi Devimon pojavljuje u sporednoj ulozi, kao izvor podataka za Deathmona Shinichiroua Jousakija koji spajanjem podataka postaje Death Devimon.\n_START_SECTION_\nDigimon Adventure V-Tamer 01\n_START_PARAGRAPH_\nU ovoj mangi, odre\xc4\x91ena skupina Devimona radi za Deemona. Ostali Devimoni vi\xc4\x91eni su s Neom tijekom invazije Lord HolyAngemonovog dvorca, zajedno sa skupinom Vilemona i Devidramona. No, tamo bivaju usisani u Nebeska vrata koja je otvorio Lord HolyAngemon. Ostale Devimone pobio je Zeromaru, dok je jednog Devimona, zajedno s jednim Ogremonom, porazio Callismon.\n_START_SECTION_\nDigimon Next\n_START_PARAGRAPH_\nU ovoj se mangi jedan Devimon mo\xc5\xbee vidjeti u borbenoj areni kako se bori s Angemonom u Net Gameu.\n_START_SECTION_\nDigimon Battle Pets (1997.)\n_START_PARAGRAPH_\nBandai je 1997. godine u prodaju pustio Digimon V-pet, mehanizam sli\xc4\x8dan Tamago\xc4\x8diju koji je bio sukladan s Digimonima. Devimon (koji je u ameri\xc4\x8dkoj verziji tada preveden kao Darkmon) mogao se dobiti Digivolucijom iz Agumona i Betamona, a kasnije je mogao Digivoluirati u MetalGreymona uz adekvatnu njegu.\n_START_SECTION_\nDigimon World\n_START_PARAGRAPH_\nPrva lokacija gdje se u igri mo\xc5\xbee susresti Devimon je Greylord Mansion i to u trenutku kada se igra\xc4\x8d vrati, nakon \xc5\xa1to je Myotismon nestao, i susre\xc4\x87e ga na vrhu stepenica kako ga izaziva. Druga lokacija gdje se mo\xc5\xbee susresti je Mount Infinity, \xc5\xa1to je vjerojatni hommage Digimon Adventureu. Nakon \xc5\xa1to biva pobje\xc4\x91en, Devimon nestaje i odlazi u grad gdje radi kao prodava\xc4\x8d u Numemonovoj tajnoj trgovini. Kao igriv lik, Devimon se mo\xc5\xbee dobiti tako \xc5\xa1to Hirov Angemon izgubi borbu u stanju kada ima manje od 50% discipline ili pomo\xc4\x87u Digivolucijskog objekta. Nakon \xc5\xa1to Jijimon Hiru ka\xc5\xbee da mu mo\xc5\xbeda nedostaju neki objekti, Angemon \xc4\x87e Digivoluirati u Devimona.\n_START_SECTION_\nDigimon World 2\n_START_PARAGRAPH_\nU ovoj se igri Devimon mo\xc5\xbee dobiti Digivoluiranjem DemiDevimona na prikladnom levelu, a on sam kasnije mo\xc5\xbee Digivoluirati u Myotismona.\n_START_SECTION_\nDigimon World 3\n_START_PARAGRAPH_\nJednom kada se dobije, Devimon mo\xc5\xbee Digivoluirati u Myotismona. Pojavljuje se i kao karta sa statistikom 19/18, a u borbu se mo\xc5\xbee pozvati pomo\xc4\x87u posebne, "Summon Devimon", karte.\n_START_SECTION_\nDigimon Digital Card Battle\n_START_PARAGRAPH_\nDevimon je u igri C level karta. Pravi Devimon u igri \xc5\xbeivi u Dark Cityju i jedan je od protivnika u areni. Igra\xc4\x8du kasnije daje savjete kako stvarati Crne karte. Njegova karta spada u skupinu Tamnih karata, s HP-om od 980, napadom na krugu od 490, napadom na trokutu od 370 i napadom na kri\xc5\xbei\xc4\x87u s trostrukim efektom protiv Prirodnih karata od 280. Tako\xc4\x91er, jo\xc5\xa1 jedav Devimon \xc5\xbeivi na Desert Islandu, no sude\xc4\x87i prema njegovoj plavkastoj ko\xc5\xbei, manje zlokobnom pona\xc5\xa1anju i Mra\xc4\x8dno-Ledenom \xc5\xa1pilu radi se zapravo o IceDevimonu koji je u igri pogre\xc5\xa1no nazvan Devimon.\n_START_SECTION_\nDigimon World DS\n_START_PARAGRAPH_\nKao i u Digimon Worldu 2, Devimon se dobije Digivolucijom DemiDevimona, a kasnije, ovisno o statusu, Digivoluira u Myotismona. Pojavljuje se i kao glavni neprijatelj u regiji Drain Tunnel, zajedno s dva Kurisarimona.\n_START_SECTION_\nDigimon World Dawn/Dusk\n_START_PARAGRAPH_\nI u ovoj igri, Devimon se dobiva Digivoluiranjem DemiDevimona na LV21 i sa 450 tamnog iskustva, a dalje mo\xc5\xbee Digivoluirati u Myotismona. Tako\xc4\x91er, mo\xc5\xbee izvesti DNA Digivoluciju s Angemonom i Digivoluirati u Lucemona Chaos Modus, te s Kabuterimonom i Digivoluirati u Kimeramona.\n_START_SECTION_\nDigimon World Championship\n_START_PARAGRAPH_\nU ovoj igri dobiva se Digivolucijom DemiDevimona, a dalje mo\xc5\xbee Digivoluirati u SkullGreymona, s vremenom, Cyberdramona, sa 30 Dragon Experiencea, i Megadramon, sa 20 Machine i 30 Virus Experiencea.'